L'AJUNTAMENT REP ALS EQUIPS FINALISTES DE LA VALÈNCIA CF CUP
Sin fecha

L’Ajuntament de l’Eliana va rebre, divendres passat 10 d’abril, als equips juvenil i benjamí del CDFB l’Eliana que van quedar finalistes en la prestigiosa competició internacional València CF CUP.

La rebuda va estar presidida per l’alcalde de l’Eliana, Jose María Ángel, la presidenta de l’Associació de Clubs Esportius de l’Eliana, Pilar Soler, i el president del CDFB l’Eliana, Vicente Zamora. També les famílies i amics dels jugadors van voler acompanyar-los al costat dels seus entrenadors i gaudir d’aquest reconeixement.

Aquest torneig internacional de futbol base, que va tenir lloc del 2 al 5 d’abril, va reunir a una trentena d’equips, tant nacionals com d’altres països (Anglaterra, Portugal o Sud-àfrica). L’equip juvenil es va enfrontar en la final al San Antonio de Benagéber CF, mentre que l’equip benjamí va arribar a la final contra la UD Sant Fernando de les Illes Canàries.